Document ID: /roh_data/filtered/fineweb-2-filterrobots_roh.jsonl.gz/12930

Viadi d’atun dalla 1. & 2. classa
Nus essan viagiai cul tren a Tschamut e naven da leu a pei tochen a Prau Mulin. Leu ha la Priska dad Aurira fatg beinvegni a nus. Priska ha fatg ina cuorta introducziun davart il lavar aur e mussau a nus co duvrar la cazzetta e co anflar igl aur prezius. Arrivai al Rein han tuts entschiet a cavar, lavar ed encurir mordio. Il temps ei vargaus spert e viers miezdi essan nus turnai cul tren a Sedrun nua che nus vein schau gustar il gentar sil plaz da giugs. Il suentermiezdi vein nus visitau l’exposiziun da cristallas el museum ed il Beni ha declarau a nus a moda fetg interessanta ina massa davart las cristallas ed ils cavacristallas dalla Val Tujetsch.